21/07/2010 | Administración LocalMunicipal
A Coruña
Servizo de Persoal
Publicación bases 1 praza de enxeñeiro de camiños C. E. 25/08 (proceso de funcionarización)

As presentes bases específicas constitúen o desenvolvemento do Proceso Extraordinario de Funcionarización, de conformidade co establecido na Disposición Transitoria segunda da Lei 7/2007 e recollido na Oferta de Emprego deste Concello para o ano 2008 ( BOP 21 de novembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación das prazas. - Escala Administración Especial, subescala Tecnica, Subgrupo A1 Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a) Prestar servizos, como persoal laboral fixo en prazas de categoría análoga ás convocadas, no Concello da Coruña na data de finalización do prazo de presentación de instancias e estar a desempeñar funcións de persoal funcionario. b) Estar en posesión do Titulo de Enxeñeiro de Camiños de conformidade co establecido na normativa vixente. No caso de titulacións obtidas no estranxeiro, deberá estarse en posesión da credencial que acredite a súa homologación. c) Ter a nacionalidade española, sen prexuízo do disposto no artigo 57 do Estatuto Básico do Empregado Público. d) Ter cumprimentos dezaseis anos e non exceder, no seu caso, da idade máxima de xubilación forzosa. e) Posuír a capacidade funcional para o desempeño das tarefas habituais da praza á que se aspira. f) Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público. Os únicos aspirantes posibles ás prazas obxecto deste proceso son os que figuran no Anexo I de persoal funcionarizable. As retribucións básicas e complementarias correspondentes a cada un dos postos da Relación de Postos de Traballo vixente, ocupado e desempeñado na actualidade polo aspirante que supere este proceso extraordinario de funcionarización.1 Proceso de funcionarizacion As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA IV ou equivalente O proceso de funcionarización constará de dous exercicios de carácter obrigatorio e eliminatorio. Primeiro exercicio. - Consistirá na realización de dúas probas: a) Consistirá en contestar, nun tempo máximo de sesenta minutos, un cuestionario de 40 preguntas, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coas prazas convocadas. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá nunha proba mediante a cal se verifiquen os coñecementos da lingua galega. Esta proba sera cualificada como apto ou non apto, quedando eliminados aqueles que non o superen. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación a través do Teléfono de información cidadá 010 (981184200 para chamadas fóra do termo municipal) e na páxina web do Concello de A Coruña, (www.coruna.es/oposiciones) sen prexuízo de calquera outro medio de difusión que se considere oportuno. Os aspirantes que superen este proceso selectivo extraordinario disporán do prazo dun mes para tomar posesión nas prazas que están previstas para cada un deles no Anexo I desta convocatoria, sen que poida efectuarse alteración ningunha. A falta deste requisito, salvo causa de forza maior, suporá o decaemento nos seus dereitos e a renuncia da praza. A partir da toma de posesión pasarán a ser funcionarios de carreira a todos os efectos e permanecerán no posto que viñan desempeñando en adscrición definitiva. O Tribunal encargado de avaliar as probas será único para todo o proceso extraordinario de funcionarización, non obstante este poderá solicitar a opinión de cantos asesores fosen necesarios, en función da diferente natureza das prazas convocadas. As resolucións do Tribunal vinculan a Administración, sen prexuízo de que esta, no seu caso, poida proceder á súa revisión, conforme ao previsto no artigo 102 e ss. da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. A convocatoria, as súas bases e cantos actos administrativos se deriven destas, esgotan a vía administrativa, podendo interpoñer os interesados recurso contencioso-administrativo no prazo de dous meses a partir do día seguinte ao da publicación da convocatoria ou do acto de que se trate. Non obstante, poden interpoñer recurso potestativo de reposición no prazo dun mes a contar dende a mencionada publicación, ou calquera outro recurso que consideren procedente. TEMA 1.- Municipios de Gran Poboación: O Alcalde. Competencias. Forma de elección e cesamento TEMA 2.- Municipios de Gran Poboación: A Xunta de Goberno Local. Composición e atribucións TEMA 3.- Municipios de Gran Poboación: O Concello Pleno. Composición e competencias TEMA 4.- Réxime de Sesións e acordos de órganos colexiados Locales TEMA 5.- Ordenanzas reguladoras e Bandos. Especial referencia ás do Concello da Coruña. TEMA 6.- A Lei 7/2007 do 12 de abril do Estatuto Básico do Empregado Público. Clases de funcionarios. TEMA 7.- Acceso ao emprego público. Perdida da condición de funcionario. Dereitos e Deberes dos funcionarios TEMA 8.- O procedemento administrativo: Iniciación TEMA 9.- O procedemento administrativo: Terminación TEMA 10.- Organigrama Político do Concello da Coruña TEMA 11.- Par motor e esforzo tractor nos vehículos automóbiles. Resistencias ao avance nos vehículos automóbiles. Traxectorias dos vehículos nas curvas. Radio de xiro mínimo dun vehículo nunha curva. TEMA 12.- Principais características na intensidade na circulación de vehículos. Principais características na velocidade na circulación de vehículos. TEMA 13.- Principais características na densidade na circulación de vehículos. Relación fundamental entre a intensidade, velocidade e densidade na circulación de vehículos. TEMA 14.- Consideracións xerais do trazado de estradas en alzado. Recomendacións. TEMA 15.- Elementos dun acordo vertical convicto no trazado de estradas en alzado. TEMA 16.- Definición do parámetro Kv dun acordo vertical no trazado de estradas en alzado. TEMA 17.- Parámetros básicos dunha curva de transición. TEMA 18.- Forma dunha curva de transición. TEMA 19.- Ecuación intrínseca da clotoide. Puntos característicos da clotoide. TEMA 20.- Tanxente nunha curva de transición. TEMA 21.- Bisectriz nunha curva de transición. TEMA 22.- Desenvolvemento dunha curva entre as súas tanxentes de entrada e saída no trazado de estradas en planta. TEMA 23.- Estudios e Proxectos de Estradas. TEMA 24.- O ensaio CBR. TEMA 25.- Factores que afectan ao proceso de compactación dun chan. TEMA 26.- Propiedades xerais das mesturas bituminosas. Clasificación das mesturas bituminosas. TEMA 27.- Características xerais dos pavimentos de formigón. Fases no control de calidade dos pavimentos de formigón. TEMA 28.- Diferenzas entre a acta de comprobación de reformulo e a acta de reformulo do proxecto segundo Lei 30/2007, do 30 de outubro, de Contratos do Sector Público. TEMA 29.- A área de influencia dunha estrada segundo a Lei 4/1994, do 14 de setembro, de estradas de Galicia. TEMA 30.- A liña límite da edificación segundo o tipo de estrada segundo a Lei 4/1994, do 14 de setembro, de estradas de Galicia. TEMA 31.- Os peches segundo A lei 4/1994, do 14 de setembro, de estradas de Galicia. TEMA 32.- Travesías e redes arteriais segundo a Lei 4/1994, do 14 de setembro, de estradas de Galicia. TEMA 33.- Zonas de dominio público, servidume e afección segundo a Lei 25/1988, do 29 de xullo, de Estradas. TEMA 34.- Liña límite da edificación segundo a Lei 25/1988, do 29 de xullo, de Estradas. TEMA 35.- Os proxectos de urbanización: execución e conservación das obras de urbanización segundo a Lei 9/2002 de Ordenación Urbanística e Protección do Medio Rural de Galicia. TEMA 36.- Tipos de acuíferos no movemento da auga sobre o terreo. TEMA 37.- Finalidade dos depósitos de regulación e distribución. TEMA 38.- As augas residuais: definición, clases e fontes contaminantes. La demanda bioquímica de osíxeno nas augas residuais. A demanda química de osíxeno nas augas residuais. TEMA 39.- Consideracións xerais sobre verteduras industriais. TEMA 40.- Características fundamentais dunha rede de rede de sumidoiros. TEMA 41.- Características dos condutos empregados en saneamento. TEMA 42.- Evolución da poboación para o cálculo do caudal de augas negras urbanas segundo os modelos aritmético e xeométrico. TEMA 43.- Evolución da poboación para o cálculo do caudal de augas negras urbanas segundo o modelo da taxa decrecente de crecemento. TEMA 44.- Evolución da poboación para o cálculo do caudal de augas negras urbanas segundo o modelo da curva loxística. TEMA 45.- Evolución da poboación para o cálculo do caudal de augas negras urbanas segundo o modelo de semellanza de poboacións. TEMA 46.- Evolución da poboación para o cálculo do caudal de augas negras urbanas segundo o modelo de Recomendacións para proxectos de abastecemento e saneamento. TEMA 47.- Cálculo do caudal de augas negras urbanas en saneamento e rede de sumidoiros. TEMA 48.- Características xerais das canalizacións de policloruro de vinilo (PVC) para saneamento. TEMA 49.- Efectos físicos e bioquímicos no proceso de contaminación de lagos e encoros. TEMA 50.- A eutrofización no proceso de contaminación de lagos e encoros. A Coruña, 28 de xuño de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández